ESPN

ESPN (თავდაპირველი სახელწოდებაა Entertainment and Sports Programming Network) — ამერიკული საერთაშორისო საკაბელო სპორტული არხი, რომელიც ეკუთვნის კომპანია ESPN Inc.-ს, რომელსაც ერთობლივად ფლობენ The Walt Disney Company (80%) და Hearst Communications (20%). კომპანია 1979 წელს დააარსეს ბილ რასმუსენმა, მისმა ვაჟმა სკოტ რასმუსენმა და ედ იგანმა.

ESPN  მაუწყებლობს ძირითადად ბრისტოლში, კონექტიკუტის შტატში მდებარე სტუდიური კომპლექსებიდან. არხი აგრეთვე ფლობს ოფისებს და დამხმარე სტუდიებს მაიამიში, ორლანდოში, ნიუ-იორკში, ლას-ვეგასში, სიეტლში, შარლოტში, ვაშინგტონსა და ლოს-ანჯელესში.

2023 წლის დეკემბრის მონაცემებით, ამერიკის შეერთებულ შტატებში ESPN ხელმისაწვდომია დაახლოებით 70 მილიონი ფასიანი სატელევიზიო აბონენტისთვის, რაც 2011 წლის პიკურ მაჩვენებელთან (100 მილიონი ოჯახი) შედარებით შემცირებულია. ESPN მაუწყებლობს 200-ზე მეტ ქვეყანაში. ESPN ფლობს რეგიონულ არხებს აფრიკაში, ავსტრალიაში, ლათინურ ამერიკასა და ნიდერლანდებში.

რესურსები ინტერნეტში

სქოლიო

კატეგორია:Walt Disney-ის შემადგენლობაში შემავალი ტელეარხები
კატეგორია:აშშ-ის ტელეარხები
კატეგორია:The Walt Disney Company-ის შვილობილი კომპანიები
კატეგორია:Webby Award-ის გამარჯვებულები
კატეგორია:პიბოდის ჯილდოს მფლობელები